আফগানিস্তানের ভূগোল
আফগানিস্তান এশিয়া মহাদেশের কেন্দ্রে, ইরানীয় মালভূমির ওপর অবস্থিত একটি দেশ। দেশটির আয়তন ৬৪৭,৫০০ বর্গকিলোমিটার। দেশটি স্থলবেষ্টিত ও পর্বতময়। হিন্দু কুশ পর্বতমালার অধিকাংশই এই দেশে অবস্থিত। দেশটিতে চারটি প্রধান নদী আছে: আমু দরিয়া, হারি রুদ, কাবুল নদী এবং হেলমন্দ নদী।
আর রাব আল খালি মরুভূমি
আর রাব আল খালি মরুভূমি () বিশ্বের বৃহত্তম বালুময় মরুভূমিগুলির একটি। এটি আরব উপদ্বীপের দক্ষিণ তৃতীয়াংশে অবস্থিত। দক্ষিণ সৌদি আরব, ওমান, সংযুক্ত আরব আমিরাত ও ইয়েমেনের অংশবিশেষ এই মরুভূমিতে পড়েছে। মরুভূমিটির আয়তন ৬,৫০,০০০ বর্গকিলোমিটার, যা বাংলাদেশের আয়তনের প্রায় সাড়ে চার গুণ। অত্যন্ত উত্তপ্ত ও বসবাসের অযোগ্য এই মরুভূমিতে কোন লোক বাস করে না। এমনকি দুঃসাহসী আরব বেদুইনরাও কেবল এর প্রান্তসীমাতেই বিচরণ করে থাকে। বিংশ শতাব্দীর মাঝমাঝি পশ্চিমা অভিযাত্রীরা মরুভূমিটি ঘুরে দেখতে শুরু করেন। এখানে তাপমাত্রা দুপুরের দিকে ৫৫ ডিগ্রী সেলসিয়াস ছাড়িয়ে যায়, আর এখানকার বালিয়াড়িগুলি ৩০০ মিটারেরও বেশি উঁচু হতে পারে। সম্ভবত গোটা পৃথিবীতেই এটি জীবনের জন্য সবচেয়ে প্রতিকূল অঞ্চল। কিন্তু তা সত্ত্বেও পুরো মরুভূমি জুড়েই বিভিন্ন ধরনের স্থানীয় উদ্ভিদ ও পশুপাখির দেখা মেলে, যা বিজ্ঞানীদের জন্য একটি বিস্ময়ের বিষয়।